kardosdrur/scandi-wiki huggingface dataset:
Anatomiske muskeltermer

Brugen af anatomiske muskeltermer har til formål at synliggøre og klassificere muskelgrupperne i forhold til hinanden og deres individuelle funktioner. Udover selve navngivningen af de enkelte muskler, hører der flere elementer til klassifikationen af de anatomiske muskeltermer, blandt andet kroppens placering/drejning (og dermed musklens) eller fra hvilken side man ser musklen (ydre eller indre).

Klassifikation 
Der findes 3 typer af muskelvæv i menneskekroppen: Glatte muskler, skeletmuskler og hjertemusklen.

Glatte muskler 

De glatte muskler er ansvarlige for de bevægelser, vi ikke bevidst kan styre, for eksempel i tarmene og mavesækken, omkring blodårene og musklerne til kønsorganerne.

Skeletmuskler 

Skeletmusklerne, også kaldet de tværstribede muskler, er de muskler vi selv kan kontrollere, for eksempel når vi bevæger os rundt i køkkenet eller dyrker sport. Det er muskelbevægelser, som vi selv bestemmer over og vælger at vi vil udføre. Skeletmusklerne kan deles op i henholdsvis agonist og antagonist, hvilket betyder om den hjælper eller "modarbejder" en bevægelse.

Hjertemusklen 

Hjertemusklerne hører kun til omkring hjertet og adskiller sig fra de andre muskler, da de fungerer uden nødvendig påvirkning eller stimuli fra omverdenen, og er i sig selv en ufrivillig bevægelse vi ikke kan styre.

Henvisninger 

Fysiologi
Afsked

Afsked har flere betydninger:
 Afsked i betydningen at sige farvel, herunder i forbindelse med en bisættelse
 Afsked i ansættelsesforhold, hvorved forstås, at ansættelsesforholdet bringes til ophør, enten på medarbejderens initiativ, eller ved arbejdsgiverens initiativ, ved sidstnævnte, se fyringHerudover kan Afsked henvise til
 Film og litteratur 
 Afsked (film fra 1981) – sovjetisk spillefilm fra 1981 af Larisa Sjepitko og Elem Klimov
 Afsked (film fra 1995) – dansk kortfilm fra 1995 instrueret af Adam Neutzsky-Wulff
 Afsked (film fra 2004) – dansk kortfilm fra 2004 instrueret af Esben Larsen
 Afsked (digt) – et digt af Johannes V. Jensen fra 1906
 Afsked (roman) – en roman i bogserien Sagaen om Isfolket'' af den norske forfatter Margit Sandemo

Henvisninger 

Ord og vendinger
Ferdinand Wolf

Ferdinand Joseph Wolf (født 8. december 1796 i Wien, død 18. februar 1866 sammesteds) var en østrigsk filolog.

Wolf studerede i Graz, tog juridisk Embedseksamen og praktiserede en kort tid som advokat. Han opnåede senere ansættelse ved det kejserlige bibliotek, hvor han arbejde sin død, i mange år som bestyrer
af håndskriftafdelingen.

Kilder 

 

Filologer fra Østrig
Østrigere i 1800-tallet
Personer fra Wien
Carl von Kraus

Carl von Kraus (født 20. april 1868 i Wien, død 9. april 1952 i München) var en østrigsk filolog.

von Kraus blev 1902 ekstraordinær professor ved tyske universitet i Prag og 1917 ordentlig professor i München i tysk filologi. Kraus var frem for alt middelalderforsker; blandt hans arbejder må nævnes Deutsche Gedichte des 12. Jahrhunderts (1894), Das sogenannte zweite Büchlein und Hartmanns Werke (1898), Metrische Untersuchungen (1902), Heinrich von Veldeke und die mittelhochdeutsche Dichtersprache (1899), Der heilige Georg des Reinbot von Durne (1907) og Die Lieder Reimars des alten (3 bind, 1919). Han var ligeledes virksom som udgiver.

Kilder  

 

Filologer fra Østrig
Germanister
Professorer fra Østrig
Ansatte ved Prags Universitet
Ansatte ved Münchens Universitet
Faglitterære forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
Ugglan
Personer fra Wien
Wild Life

{{Infoboks album
  |Titel           = Wild Life
  |Cover           =
  |Coverstørrelse  =
  |Kunstner        = Wings
  |Type            = Studiealbum
  |Udgivet         = 7. december 1971
  |Genre           = Rock
  |Længde          = 39:39
  |Indspillet      =  Juli–august 1971
  |Producer        = Paul og Linda McCartney
  |Udgiver         =  Apple Records

  |Før             = Ram(Paul McCartney, 1971)
  |Nu              = Wild Life(1971)
  |Efter           = 'Red Rose Speedway(1973)
  |Diverse         = 
}}Wild Life''' er debutalbummet fra Wings og det tredje album fra Paul McCartney efter opløsningen af The Beatles. Det blev indspillet i juli-august 1971 i Abbey Road Studios af Paul McCartney sammen med hans hustru Linda McCartney, studietrommeslageren Denny Seiwell, som også medvirkede på McCartney forrige album, samt Denny Laine, tidligere medlem af Moody Blues. Albummet blev udgivet på Apple Records 7. december 1971 i både Storbritannien og USA til ret lunkne anmeldelser og ikke særligt imponerende salg.

 Indspilning 
I juli 1971 mødte det nydannede Wings op i studiet til en samling helt nye sange skrevet af Paul McCartney. Tanken var at indspille sangene ganske hurtigt for at give et umiddelbart og råt udtryk af live-lyd i studiet. Indspilningen tog kun godt en uge, og fem af de otte sange blev indspillet i ét forløb. Første indspilningsdag var 25. juli. Omkring det tidspunkt er McCartney filmet, mens han spiller "Bip Bop" og "Hey Didfle"; disse filmstumper indgik i tv-dokumentaren fra 1979, Wings over the World''.

Prøverne til albummet blev lavet i McCartneys pladestudie i Skotland, hvor Paul og Linda McCartney havde lavet demoer af sangene. Selve indspilningerne fandt sted i Abbey Road Studios med Tony Clark og Alan Parsons som teknikere. På begyndelsen af "Mumbo" kan man høre McCartney sige "Take it, Tony". Paul McCartney stod for al sang, hvor han dog på "I Am Your Singer" og "Some People Never Know" suppleres af Linda McCartney, der sammenrend Denny Laine synger kor på "Tomorrow".

Indhold 
Alle numre er skrevet af Paul og Linda McCartney, bortset fra "Love Is Strange", skrevet af Mickey Baker, Sylvia Vanderpool og Ethel Smith.

Side 1
 "Mumbo" – 3:54
 "Bip Bop" – 4:14
 "Love Is Strange" – 4:50
 "Wild Life" – 6:48

Side 2
 "Some People Never Know" – 6:35
 "I Am Your Singer" – 2:15
 "Tomorrow" – 3:28
 "Dear Friend" – 5:53

Medvirkende 
 Paul McCartney: vokal, bas, piano, guitar, mellotron, keyboards, percussion
 Linda McCartney: vokal, piano, keyboards, percussion
 Denny Laine: vokal, guitar, bas, percussion, keyboards
 Denny Seiwell: trommer, percussion

Noter 

Album fra 1971
Paul McCartney
Richard Heinzel

Richard Heinzel (født 3. november 1838 i Capodistria, død 4. april 1905 i Wien) var en østrigsk filolog.

Heinzel, fra 1873 professor ved Wiens Universitet, har beskæftiget sig med den germanske filologis forskelligste grene, også den nordiske. Foruden rent grammatiske afhandlinger (som Über die Endsilben der altnordischen Sprache, 1877) har han forfattet en særlig grundig afhandling om de islandske sagaer (Die Beschreibung der isländischen Saga, 1881), om Hervarar saga (Über die Hervararsaga, 1887), om Graalsagnet (Über die Graalsage, 1891) med flere. Sammen med Ferdinand Detter foranstaltede Heinzel en udgave af Eddadigtene med en udførlig kommentar (1903); denne udgave er overmåde konservativ med hensyn til tekstbehandling og fører ikke Eddakritikken videre, medens kommentaren, trods righoldighed på flere punkter, lader meget tilbage at ønske, hvad virkelig fortolkning af teksten angår.

Kilder 

  

Filologer fra Østrig
Professorer fra Østrig
Ansatte ved Wiens Universitet
Faglitterære forfattere fra Østrig
Tysksprogede forfattere
Østrigere i 1800-tallet
Theodor von Karajan

Theodor Georg von Karajan (født 22. januar 1810 i Wien, død 28. april 1873 sammesteds) var en østrigsk oldskriftsudgiver. Han var far til Max Theodor von Karajan og farfars far til Herbert von Karajan.

von Karajan, der havde græske forældre, var 1850–51 professor i det tyske sprog og den tyske litteratur ved Wiens Universitet och derpå vicepræsident og fra 1866 præsident i det østrigske videnskabsakademi. Han blev 1870 andre forstander for det kejserlige hofbibliotek. Årene 1848–49 var han medlem af det tyske parlament i Frankfurt a. M. og havde fra 1867 sæde i det østrigske herrehus. von Karajan, der var en ivrig forsker i Østrigs, særlig Wiens, historie under ældste tider, udgav flere af den ældre tyske litteraturs værk, som Michael Behaims Buch von den Wienern 1462–65 (1843) samt skrev blandt andet monografier over Heinrich der Teichner og Abraham a Sancta Clara med flere.

Kilder 

 

Filologer fra Østrig
Germanister
Historikere fra Østrig
Professorer fra Østrig
Ansatte ved Wiens Universitet
Bibliotekarer
Østrigere i 1800-tallet
Personer fra Wien
Ugglan
Kolind Skole

Kolind Skole er en dansk folkeskole i Kolind i Syddjurs Kommune. Der er 0-9 klassetrin og 2 spor på skolen.

Skolens historie 

Kolind Skole er fra 1955. Den er dermed et led i den landsdækkende modernisering af skolevæsenet i de danske landkommuner, der begyndte med Folkeskoleloven af 1937, men først tog fart i 1950'erne, hvor et meget omfattende nybyggeri af større skoler kaldet centralskoler i landdistrikterne gav større ligestilling mellem skolegangen i by og på land. Skolen afløste en tidligere og mindre skole i Kolind for de første fire klasser, som ifølge en daværende elev "... havde to klasseværelser med to årgange i hver, kakkelovn med brændekurv, grifler, spanskrør og øretæver. At luge andenlærerens have var en disciplin på linje med regning og bibelhistorie. Gymnastik foregik om vinteren i afholdshotellets sal, om sommeren på dyrskuepladsen..." Indtil centralskolens oprettelse kunne eleverne fra Kolind i 5. klasse fortsætte skolegangen i Ryomgård.

Skolen blev udvidet i 1963, og da Nødager kommune blev sammenlagt med daværende Kolind-Ebdrup-Skarresø kommune og blev til Kolind Kommune i 1966, blev bygningerne fælles skole for hele den nye kommune. Skolen blev yderligere udbygget i 1975, 1986 og 2001/2002. I 2017 skiftede skolen navn fra Kolind Centralskole til blot Kolind Skole og fik ved samme lejlighed nyt logo baseret på forslag fra skolens elever. Skolen er i 1½ plan med mure og tage af teglsten.

Ledelse og elevtal 

Lene Kirkegaard har været skoleleder siden 1. august 2017. Hun blev ansat, efter at den foregående skoleleder, Morten Fjord, opsagde sin stilling i protest mod skolens økonomiske vilkår.

Skolen har ca. 350 elever.

Referencer 

Folkeskoler i Syddjurs Kommune
Etableret i 1955
Hart

Hart er et efternavn.

 Beth Hart, amerikansk sanger.
 Bret Hart, canadisk wrestler.
 Doris Hart, amerikansk tennisspiller.
 Heinrich Hart, tysk forfatter.
 Joe Hart,  engelsk fodboldmålmand.
 Julius Hart, tysk forfatter.
 Kevin Hart,  amerikansk skuespiller og komiker.
 Kitty Carlisle Hart, amerikansk skuespillerinde.
 Louise Hart, dansk sanger.
 Marvin Hart, amerikansk bokser.
 Michael Hart, amerikansk forfatter og opfinder.
 Miranda Hart, engelsk skuespiller, komiker og forfatter.
 Oliver Hart, flere personer med dette navn.
 Owen Hart, canadisk wrestler.

Efternavne
Eduard Heis

Eduard Heis (født 18. februar 1806 i Köln, død 30. juni 1877 i Münster) var en tysk astronom.

Heis blev 1852 professor i matematik og astronomi ved Akademiet i Münster. Han beskæftigede sig fornemmelig med at observere foranderlige stjerner, stjerneskud, zodiakallys, dæmring, nordlys og så videre og har publiceret sine talrige iagttagelser foruden i Veröffentlichung der Sternwarte zu Münster, I, II (1875—77) i det af ham i årene 1858—75 redigerede Wochenschrift für Astronomie og andre fagskrifter. Resultaterne af sine Iagttagelser med blotte øjne af stjernehimmelen og Mælkevejen har Heis meddelt i Atlas coelestis novus (1872). Heis var en meget skattet lærer i matematik; han har udgivet flere lære- og øvelsesbøger i den elementære matematik, hvoraf kan mærkes: Sammlung von Beispielen und Aufgaben aus der allgemeinen Arithmetik und Algebra, der blandt andet er oversat på italiensk (1837, 111. oplag 1912).

Kilder 

  

Astronomer fra Tyskland
Matematikere fra Tyskland
Professorer fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Köln
Andreas Hviid

Andreas Hviid (født 1980) er en dansk skuespiller, der som 12-årig i 1992 spillede rollen som Gavroche i musicalen Les Misérables på Østre Gasværk. Han spillede senere rollen som Jim Hawkins i "Skatteøen" på Folketeatret, og lagde stemme til figuren den unge løve Simba i tegnefilmen Løvernes Konge fra 1994. Han har også medvirket i "Den lille havfrue" som fisken Tumle og i "Jern-Henrik" som Jern-Henrik, og han lagde stemme til Svend i Toy story.

Eksterne henvisninger 
 

Tegnefilmsdubbere fra Danmark
Gasisa Sjubanova

Gasisa Akhmetovna Sjubanova ( ,   ; født 2. december 1927 i Aktjubinsk oblast Kasakhiske ASSR, Sovjetunionen, død 13. december 1993 i Alma-Ata, Kasakhstan) var den første kvindelige klassiske komponist i Kasakhstan.

I 1966 blev hun valgt som delegeret til kommunistpartiets 23. kongres. Samtidigt blev hun valgt som medlem af centralkommiteen for Kasakhstans Kommunistiske Parti.

Sjubanova studerede komposition og klaver hos Jurij Sjaporin på Moskva musikkonservatorium. Hun underviste som lærer i komposition på Alma-Ata Musikkonservatorium, og blev senere rektor.

Sjubanova har skrevet 3 symfonier, orkesterværker, kammermusik, balletmusik, filmmusik, korværker, vokalmusik, scenemusik , koncertmusik for mange instrumenter etc.

Udvalgte værker 

 Symfoni nr. 1 "Zjiger" (til mindet om hendes far) (1971) - for orkester
 Symfoni nr. 2 "Øen af Kvinder" (1983) - for kvindekor og kvindeorkester
 Symfoni nr. 3 "Sarozek Metaphors" (1989) - for orkester
 "Ode til kommunistpartiet" (kantate) (1971) - for kor
 "Natlys i Ural"(19?) - for orkester
 Tilfældig musik på bredden af Irtysj (1959) - filmmusik
 Lenin er med os (1970) (kantate) - for kor
 Violinkoncert (1958) - for violin og orkester

Kilde 
 Om Gaziza Zhubanvoa på www.musicweb-international.com 

Komponister fra Rusland
Komponister fra Kasakhstan
Pianister
Lærere
Mariam Mamadashvili

Mariam Mamadashvili (født 16. november 2005) er en georgisk sanger som repræsenterede Georgien og vandt Junior Eurovision Song Contest 2016 med sangen "Mzeo" som betyder solen på dansk, sangen opnåede 239 point.

Eksterne henvisninger 

Sangere fra Georgien
Vincenzo Cantiello

Vincenzo Cantiello (født 25. august 2000) er en italiensk sanger, der repræsenterede Italien og vandt Junior Eurovision Song Contest 2014 med sangen "Tu primo grande amore" på dansk Din første store kærlighed, sangen opnåede 159 point. Han var den eneste dreng i konkurrencen.

Eksterne henvisninger 

Sangere fra Italien
Gaia Cauchi

Gaia Cauchi (født 19. november 2002) er en maltetisk sanger som repræsenterede Malta og vandt Junior Eurovision Song Contest 2013 med sangen "The Start", sangen opnåede 130 point.

Eksterne henvisninger 

Sangere fra Malta
Bo Derek

Bo Derek (født Mary Cathleen Collins 20. november 1956) er en amerikansk film- og tv-skuespiller samt filmproducer og fotomodel, der nok er mest kendt for sin gennembrudsrolle i filmen 10 fra 1979. Fra filmen blev der udgivet en plakat af Derek i badedragt, hvilket var medvirkende til at gøre hende til et af de mest fremtrædende sexsymboler i 1980'erne. Hun spillede med i en række film instrueret af ægtemanden John Derek, bl.a. Tarzan, abernes konge (1981), Bolero (1984) og Ghosts Can't Do It (1989), alle film, der ikke opnåede specielt gode anmeldelser. 

Efter John Dereks død har hun, siden begyndelsen af 2000'erne, levet sammen med skuespillerkollegaen John Corbett. Hun optræder stadig i  film, tv-dramatik og dokumentarprogrammer.

Filmografi 
 Spillefilm
 Orca – dræberhvalen (1977)
 10 (1979)
 Forandring fryder (1981)
 Fantasies (1981, indspillet i 1973)
 Tarzan, abernes konge (1981)
 Bolero (1984)
 Ghosts Can't Do It (1989)
 Woman of Desire (1993)
 Tommy Boy (1995)
 Sunstorm (2001)
 Frozen with Fear (2001)
 Horror 101 (2001)
 The Master of Disguise (2002)
 Malibu's Most Wanted (2003)
 Boom (2003)
 Life in the Balance (2004)
 Crusader (2005)
 Highland Park (2012)
 5 Weddings (2017)

 Tv
Bo Derek har medvirket i en række tv-serier i et enkelt eller ganske få afsnit, blandt andet To fyre og en pige og Nærmest lykkelig. Hun har medvirket mere fast i en enkelt serie:
 Fashion House (2006, 40 episoder)

Eksterne henvisninger 

 

Skuespillere fra Californien
French Open-mesterskabet i mixed double 2018

French Open-mesterskabet i mixed double 2018 var den 106. turnering om French Open-mesterskabet i mixed double. Turneringen var en del af French Open 2018 og blev spillet i Stade Roland Garros i Paris, Frankrig i perioden 30. maj - 7. juni 2018 med deltagelse af 32 par.

Mesterskabet blev vundet af Latisha Chan og Ivan Dodig, som i finalen besejrede Gabriela Dabrowski og Mate Pavić med 6-1, 6-7(5), [10-8]. Både Chan og Dodig vandt dermed en grand slam-titel i mixed double for første gang i deres karrierer, og for begge spillere var sejren endvidere deres anden grand slam-triumf i alt, eftersom Chan tidligere havde vundet US Open-mesterskabet i damedouble 2017 sammen med Martina Hingis, mens Dodigs første grand slam-sejr blev spillet hjem ved French Open-mesterskabet i herredouble 2015 med Marcelo Melo som makker.

Gabriela Dabrowski og Rohan Bopanna var forsvarende mestre, men stillede ikke op som makkere. Dabrowski dannede i stedet par med Mate Pavić og tabte som nævnt i finalen, mens Bopanna med Tímea Babos som makker blev slået ud allerede i første runde.

Pengepræmier 

Den samlede præmiesum til spillerne i mixed double androg € 460.000 (ekskl. per diem), hvilket var et fald på knap 7 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 26 direkte kvalificerede par.
 6 par, der havde modtaget et wildcard.

Seedede spillere 

Otte par blev seedet.

Wildcards 

Seks par modtog et wildcard til turneringen.

Resultater

Se også 
 French Open-mesterskabet i herresingle 2018
 French Open-mesterskabet i damesingle 2018
 French Open-mesterskabet i herredouble 2018
 French Open-mesterskabet i damedouble 2018

Eksterne henvisninger 
 French Open

Noter 

French Open 2018
French Open-mesterskabet i mixed double
Conwy bymur

Conwy bymur er en middelalderlig forsvarsmur, der blev bygget omkring byen Conwy i North Wales. Muren blev opført mellem 1283 og 1287 efter Edvard 1. havde grundlagt byen Conwy. De blev designet som en integreret del af byens forsvar sammen med Conwy Castle. Muren er 1,3 km lang og inkluderer 21 tårne og tre portbygninger. Projektet blev udført med en stor mængde arbejdere, der var bragt til stedet fra England, og sammen med borgen kostede muren omkring £15.000, hvilket var en enorm sum for perioden.

Under Glyndwroprøret i 1401, der blev ledet af Owain Glyndŵr, blev de lidt skadede, men politiske ændringer i 1500-tallet reducerede behovet for at vedligeholde forsvarsværkerne omkring bilen. Da man bragt jernbanen til Conwy i 1800-tallet gjorde man det under hensyntagen til muren, og det har været med til at bevare den stort set intakt frem til i dag. Sammen med borgen er det en del af UNESCOs verdensarvsområde, som administreres af Cadw. Historikerne Oliver Creighton og Robert Higham har beskrevet deet som "en af de mest imponerende mure" i Europa.

Se også 
 Bymure i England og Wales

Referencer

Litteratur 
 Ashbee, Jeremy A. (2007) Conwy Castle. Cardiff: Cadw. .
 Brown, R. Allen. (1962) English Castles. London: Batsford. .
 Creighton, Oliver Hamilton and Robert Higham. (2005) Medieval Town Walls: an Archaeology and Social History of Urban Defence. Stroud, UK: Tempus. .
 Given-Wilson, Chris. (1996) The English Nobility in the Late Middle Ages. London: Routledge. .
 Hull, Lise E. and Whitehorne, Stephen. (2008) Great Castles of Britain & Ireland. London: New Holland Publishers. .
 Kenyon, John R. (2010) "Arnold Taylor's Contribution to the Study of the Edwardian Castles in Wales," in Williams and Kenyon (eds) (2010).
 Lilley, Keith D. (2010) "The Landscapes of Edward's New Towns: Their Planning and Design," in Williams and Kenyon (eds) (2010).
 Longley, David. (2010) "Gwynedd Before and After the Conquest," in Williams and Kenyon (eds) (2010).
 Lott, Graham. (2010) "The Building Stones of the Edwardian Castles," in Williams and Kenyon (eds) (2010).
 Pounds, Norman John Greville. (1994) The Medieval Castle in England and Wales: a Social and Political History. Cambridge: Cambridge University Press. .
 Prestwich, Michael. (2010) "Edward I and Wales," in Williams and Kenyon (eds) (2010).
 Taylor, Arnold. (2008) Caernarfon Castle and Town Walls. Cardiff: Cadw. .
 Williams, Diane M. and John R. Kenyon. (eds) (2010) The Impact of the Edwardian Castles in Wales. Oxford: Oxbow Books. .

Bygninger, konstruktioner og anlæg i Wales
Bymure i Storbritannien
Hans Stille

Hans Stille (født 8. oktober 1876 i Hannover, død 26. december 1966 sammesteds) var en tysk geolog.

Han knyttedes i 1900 til Geologische Landesanstalt i Berlin og virkede 1908 til 1912 som professor i mineralogi og geologi ved den tekniske højskole i Hannover og derefter et års tid som professor i geologi og palæontologi ved universitetet i Leipzig. Fra 1913 var han professor ved universitetet i Göttingen. Stille, som blandt andet undersøgte geologiske forhold i Andesbjergene i Sydamerika, beskæftigede sig navnlig med det mesozoiske tidsrums geotektonik.

Kilder 

 

Geologer fra Tyskland
Professorer fra Tyskland
Ansatte ved Leipzigs Universitet
Ansatte ved Göttingens Universitet
Tyskere i 1800-tallet
Tyskere i 1900-tallet
Personer fra Hannover
Arthur Stille

Arthur Gustaf Henrik Stille (født 16. juli 1863 i Osby, død 19. april 1922 i Lund) var en svensk historiker.

Liv og gerning 
Stille blev student i 1881, dr.phil. i 1889, docent i historie ved Lunds Universitet i 1892 og professor i 1908. Hans virksomhed som historiker var i sin art banebrydende; han var nemlig den første i Sverige, som tog krigshistorien op til virkelig videnskabelig behandling med udnyttelse af topografiske, strategiske og taktiske synspunkter. 

I en række monografier har han indgående udredet alle de vigtigere felttog inden for det sydlige Sveriges nuværende grænser: 
 "Fälttågen i Skåne 1676—79" (Svensk historisk tidskrift, 1901), 
 Kriget i Skåne 1709—10 (1903), 
 "Fälttåget i Skåne och Halland 1657" (Historisk tidskrift för Skåneland, 1904—08), 
 "De ledande idéerna i krigsföringen i Norden 1563—70" (Lunds Universitets årsskrift, 1918), 
 Saxo’s skånska stridsskildringar (Vitt. hist.- och antikvarisk-akademiska handlingar, 1923). 

Af største betydning for den senere Karl XII's forskning blev også Karl XII’s fälttågsplaner 1707—09 (1908), det første videnskabelig underbyggede forsøg på at forstå Karl XII som feltherre. I sine senere år arbejdede S. med undersøgelser over Karl XII’s tyrkiske år; han nåede kun at få publiceret den udmærkede oversigt "Karl XII och Porten 1709-14" (i: Karl XII. Till 200-årsdagen av hans død . . ., udg. af S. E. Bøving, 1918). 

Han var en fremragende kender af de skånske landskabers historie.

Kilder 

 

Historikere fra Sverige
Professorer fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
BIIK Kazygurt

BIIK Kazygurt (Kasakhisk: БИІК-Қазығұрт) er en fodboldklub for kvinder, hjemmehørende i Shymkent, Kasakhstan, der konkurrerer i det kasakhstanske mesterskab. Klubben blev oprindelig etableret i Almaty som Alma-KTZh, det vandt fem mesterskaber på rad mellem 2004 og 2008 under dette navn og repræsenterede Kasakhstan i UEFA Women's Cup. Holdet blev overhalet af SShVSM Almaty, men efter at klubben blev reetableret, vandt holdet pokalturneringen i 2010 og det nationale mesterskab i 2011. Holdet har flere gange deltaget i UEFA Women's Champions League.

Titler
 Kasakhstanske kvinders fodboldmesterskab (16)
 2004, 2005, 2006, 2007, 2008, 2011, 2013, 2014, 2015, 2016, 2017, 2018, 2019, 2020, 2021, 2022
 Kasakhstanske kvinders pokalturnering (12)
 2007, 2008, 2010 – 2019
 Kasakhstanske Super Cup (kvinder)
 2013

Truppen
<small>Pr. 31. otober 2016, i følge UEFA's hjemmeside

Referencer 

Fodboldklubber i Kasakhstan
Etableret i 2009